text: Arresterede på video
  18 januar 2010 kl. 11.39
  Betjente slipper for at spilde tid på vejene.
  Mange kilometer på landevejene er fortid.
  Med videokonferenceudstyr i retssalen er det nu muligt at afhøre anholdte i Syd- og Sønderjylland, der ikke er fysisk tilstede i retten. 
  I dag blev den nye teknologi indviet i Retten i Esbjerg.
  At fanger ikke længere skal transporteres til retten sparer ikke alene politiet for tid. Det reducerer også risikoen for flugtforsøg.
  Videokonferencerne har også den fordel, at vidner kan afgive forklaring uden at være fysisk tilstede under retsmødet.
  Domstolsstyrelsen har ? i samarbejde med Kriminalforsorgen, Rigspolitiet og Rigsadvokaturen ? stået i spidsen for projektet, der betyder, at Retten i Esbjerg og Sønderborg samt politistationen i Esbjerg og fire arresthuse i Syd- og Sønderjylland er udstyret med videokonferenceudstyr. 
  Udstyret gør det muligt at afholde retsmøder via videokonference med deltagere fra op til fire lokaliteter.
  